Izborni poraz u borbi za splitskog gradonačelnika Željko Kerum je pripisao nevažećim glasačkim listićima, poručivši da pobjeda HDZ-ovca Andre Krstulovića Opare 'nije pobjeda, već sramota' te da će zatražiti pravnu zaštitu i ponavljanje izbora

'Našim promatračima nisu dali pristup biralištima. Zar je moguće da je 11 posto, odnosno 5.000 listića nevažeće?' zapitao se Kerum dodavši kako 'ovo nije pobjeda, već sramota'. 'Ne može to tako proći, upozoravan sam posljednjih dana da će biti krađe, angažirali smo naše promatrače, ali to što su oni radili, večeras u 19 sati kada sam bio ovdje, bili su svi mediji i znao sam što će napraviti i rekao sam da ćemo tražiti ponovno prebrojavanje. Tvrdim i garantiram da je 90 posto tih listića, da su ih oni prekrižili i to je njihova pobjeda i neka se s njome guštaju, eto, ima ta pobjeda, ali to nije pobjeda, to je sramota. Našima nisu dali da broje listiće, ali mi ćemo inzistirati pravno da se opet broje listići', kazao je Kerum..

Govoreći o izbornim nepravilnostima, Kerum je kazao kako jamči da su listići njegovih birača namjerno prekriženi kao nevažeći te da je on moralni pobjednik, dok je HDZ opisao kao silu, dodavši kako 'sila boga ne moli'.